32004D0401
L 123/109
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 април 2004 година
относно невключването на мефлуидид в приложение I към Директива 91/414/ЕО на Съвета и оттеглянето на разрешенията за продукти за растителна защита, съдържащи това вещество
(нотифицирано под номер C(2004) 1513)
(текст от значение за ЕИП)
(2004/401/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, четвърта алинея от нея;
като има предвид, че:
(1)
Член 8, параграф 2 от Директива 91/414/ЕИО предвижда, че дадена държава-членка може, за период от 12 години след нотифицирането на настоящата директива, да разреши пускането на пазара на продукти за растителна защита, съдържащи активни вещества, които не са упоменати в приложение I към настоящата директива, които вече са на пазара две години след датата на нотификацията, докато тези вещества постепенно се изследват в рамките на работна програма.
(2)
Регламенти (ЕО) № 451/2000 (2) и (ЕО) № 1490/2002 (3) определят подробните правила за прилагането на третия етап от работната програма съгласно член 8, параграф 2 от Директива 91/414/ЕИО. За активни вещества, за които даден уведомител не е успял да изпълни своите задължения съгласно регламента, няма да се прави проверка за пълнота или оценка на документацията. За мефлуидид уведомителят не е представил до 23 май 2003 г. необходимите списъци с данни. Следователно това активно вещество не следва да бъде включено в приложение I към Директива 91/414/ЕИО и държавите-членки следва да оттеглят всички разрешения за продукти за растителна защита, съдържащи мефлуидид.
(3)
За активните вещества, за които има само кратък период на предварително уведомление за оттеглянето на продуктите за растителна защита, съдържащи такива вещества, е уместно да се предвиди отсрочка за премахването, съхранението, пускането на пазара и употребата на съществуващите наличности за период не повече от 12 месеца, за да се даде възможност съществуващите наличности да се използват за не повече от един допълнителен вегетативен период. В случаите, когато е предвиден по-дълъг период на предварително уведомление, този срок може да се съкрати, така че да изтече в края на вегетативния период.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Мефлуидид не се включва в приложение I към Директива 91/414/ЕИО.
Член 2
Държавите-членки гарантират, че:
1.
Разрешенията за продукти за растителна защита, съдържащи мефлуидид, се оттеглят до 26 октомври 2004 г.
2.
От 27 април 2004 г. не се предоставят или подновяват никакви разрешения за продукти за растителна защита, съдържащи мефлуидид, по силата на дерогацията, предвидена в член 8, параграф 2 от Директива 91/414/ЕИО.
Член 3
Всяка отсрочка, предоставена от държавите-членки в съответствие с разпоредбите на член 4, параграф 6 от Директива 91/414/ЕИО, е възможно най-къса и изтича не по-късно от 26 октомври 2005 г.
Член 4
Адресати на настоящото решение са държавите-членки.
Съставено в Брюксел на 26 април 2004 година.